చీజ్ బాల్స్ ఎలా చేయాలి? సమాధానం లో కావలసిన పదార్ధాలు మరియు తయారు చేసే విధానం ఉండాలి.
చీజ్ బాల్స్ కి కావలసిన పదార్ధాలు మరియు తయారు చేసే విధానం ఇక్కడ ఇవ్వబడింది.

కావలసినవి:
1. బంగాళదుంపలు - మూడు
2. చీజ్ - అర కప్పు
3. మిరియాల పొడి - పావు టీస్పూన్
4. జీలకర్ర పొడి - అర టీస్పూన్
5. గరంమసాల - చిటికెడు
6. కొత్తిమీర - ఒక కట్ట
7. శనగపిండి - నాలుగు టేబుల్స్పూన్లు
8. ఉప్పు - తగినంత
9. నూనె - డీప్ ఫ్రైకి సరిపడా.

తయారీ విధానం:
1. ముందుగా బంగాళదుంపలను ఉడికించుకోవాలి
2. తరువాత పొట్టు తీసి ఒక బౌల్లోకి మార్చుకుని గుజ్జుగా చేసుకోవాలి
3. తరువాత అందులో మిరియాల పొడి, జీలకర్ర పొడి, గరంమసాల, కొత్తిమీర, శనగపిండి వేసి కలుపుకోవాలి
4. ఇప్పుడు చీజ్ వేసి, తగినంత ఉప్పు వేసి మళ్లీ కలుపుకోవాలి
5. ఈ మిశ్రమాన్ని కొద్ది కొద్దిగా తీసుకుంటూ బాల్స్లా తయారుచేసుకోవాలి
6. స్టవ్పై పాన్ పెట్టి నూనె పోసి వేడి అయ్యాక చీజ్ బాల్స్ వేసి వేయించుకోవాలి
7. ఒకవేళ బాల్స్ నూనెలో వేయగానే విరిగిపోతున్నట్లయితే ఇంకాస్త శనగపిండి కలుపుకోవాలి.  ఈ చీజ్ బాల్స్ను టొమాటో కెచప్తో లేదా పుదీన చట్నీతో తింటే చాలా రుచిగా ఉంటాయి.